TRAGOM PROŠLOSTI….

60 -te godine XX. stoljeća razdoblje su Hladnog rata i podijeljenog svijeta na Istočni i Zapadni blok. Svijet tada nije izgledao kao idealno mjesto za život. Upravo tada pojavile su se ideje o svijetu bez ikakvih razlika među ljudima, bez religija, nacionalnosti, materijalizma koji dijele ljude. Zamisli o svijetu vječnog mira i ljubavi među ljudima u kojem će se sve podjele utopiti u bratstvu ljudi nastale su u sklopu Hippy pokreta. Dok su u SAD-u „djeca cvijeća“ na taj način razmišljala o boljem svijetu, u Europi, na tlu Njemačke podignuta je i fizička granica između dvaju različitih svjetova kapitalističkog i komunističkog. Berlinski zid bio je jedan od najvećih simbola Hladnog rata. U to vrijeme održavali su se i protestni skupovi zbog nejednakosti i uskraćivanja građanskih prava Afroamerikancima u SAD-u i protiv rata u Vijetnamu. Tu se posebno ističe lik Martina Luthera Kinga.

Pri kraju Hladnog rata dogodila se najgora nuklearna nesreća u mjestu Černobilu u Ukrajini.

O svim tim temama učenici 8. razreda pisali su eseje i izrađivali prezentacije. U prilogu pročitajte radove: Lucije Višić, Doriana Mutapčića, Pabla Strmečkog iz 8.d i Matije Krznara iz 8.a razreda. Možete pogledati prezentaciju Ive Šarac iz 8.d.

 Karmela Tandarić, prof.